**სარჩევი**

**1.** მიზანი

* 1. ტენდერის პროცესში მონაწილე კომპანიები
	2. ტენდერის პროცესის მიმდინარეობა და ვადები
	3. წესები და კითხვები
1. **შემოთავაზება**
2. **კრიტერიუმები**
	1. მომსახურების ფასი
	2. მოწოდების ვადა
	3. გადახდის პირობა
3. **ჯარიმები**
4. **სხვა**
	1. კონფიდენციალურობა
5. **დანართი**
	1. **1. მიზანი**

წინამდებარე დოკუმენტის მიზანია, პრეტენდენტს განუმარტოს სს „სადაზღვევო კომპანია იმედი ელის“ და სს „სადაზღვევო კომპანია ალდაგის“ მოთხოვნები და საშუალება მისცეს, სრულად წარმოადგინოს სატენდერო წინადადება.

 სს „სადაზღვევო კომპანია იმედი ელი“ და სს „სადაზღვევო კომპანია ალდაგი“ კომპანიებს (შემდგომ – პრეტენდენტი) სთავაზობს შეთავაზების წარმოდგენას სს „სადაზღვევო კომპანია იმედი ელის“ და სს „სადაზღვევო კომპანია ალდაგის“ ოფისების დალაგება დასუფთავების მომსახურების შესყიდვაზე.

შერჩეულ პრეტენდენტ/ებ/თან გაფორმდება ერთ წლიანი ხელშეკრულება.

* 1. **შერჩევის პროცესში მონაწილე კომპანიები**

ტენდერში მონაწილეობა შეუძლიათ საქართველოს ბაზარზე წარმოდგენილ კომპანიებს და ინდ. მეწარმეებს.

* 1. **შერჩევის პროცესის მიმდინარეობა**

 შერჩევის პროცესის ჩატარდება შემდეგი სქემით:

* პრეტენდენტებმა სატენდერო წინადადება უნდა წარმოადგინონ არა უგვიანეს 2019 წლის 20 ივნისისა.
* სს „სადაზღვევო კომპანია იმედი ელი“ და სს „სადაზღვევო კომპანია ალდაგი“ განიხილავს შემოსულ სატენდერო წინადადებებს და ახდენს პრეტენდენტის შეფასებას და შერჩევას წინასწარ განსაზღვრული შერჩევის კრიტერიუმების მიხედვით.
* საჭიროების შემთხვევაში შერჩეულ პრეტენდენტთან ჩატარდება დამატებითი მოლაპარაკებები.
* საბოლოო ეტაპზე მოხდება პრეტენდენტ/ებ/ის შერჩევა და გაფორმდება ერთ წლიანი ხელშეკრულება.
* ტენდერი განხორციელდება შემდეგ ვადებში:

ტენდერის გამოცხადება . . . . . . . . . . . . . . . . . . . . . . . . . . . . . . . . . . . . . 12.06.2019

სატენდერო წინადადებების მიღება . . . . . . . . . . . . . . . . . . . . . . . . . . . . . . . 20.06.2019

გამარჯვებული პრეტენდენტ/ებ/ის შერჩევა და შეტყობინების გაგზავნა. . . 21.06.2019

ხელშეკრულების გაფორმება . . . . . . . . . . . . . . . . . . . . . . . . . . . . . . . . . . . . . 01.07.2019

სს „სადაზღვევო კომპანია იმედი ელი“ და სს „სადაზღვევო კომპანია ალდაგი“ იტოვებს უფლებას ტენდერის მიმდინარეობის ნებისმიერ ეტაპზე შეაჩეროს ტენდერი, არ გააგრძელოს ტენდერი, შეწყვიტოს ან/და გამოაცხადოს ახალი ტენდერი პრეტენდენტ/ებ/თან წინასწარი შეთანხმების გარეშე.

ტენდერის შეჩერების/ შეწყვეტის შესახებ პრეტენდენტებს ეცნობებათ მათ მიერ მითითებულ საკონტაქტო მისამართებზე.

ტენდერის შეჩერება ან/და შეწყვეტა არ გამოიწვევს რაიმე სახის, მათ შორის ფინანასური პასუხისმგებლობის დაკისრებას სს „სადაზღვევო კომპანია იმედი ელისთვის“ და სს „სადაზღვევო კომპანია ალდაგისათვის“

სს „სადაზღვევო კომპანია იმედი ელი“ და სს „სადაზღვევო კომპანია ალდაგი“ იტოვებს უფლებას კონტრაქტის ხელმოწერამდე გააფართოვოს ან შეცვალოს თავისი მოთხოვნები მისაწოდებელ პროდუქციასთან დაკავშირებით, რის შესახებაც წინასწარ წერილობით ეცნობება შერჩეულ პრეტენდენტს.

* 1. **წესები და კითხვები**
		+ ტენდერში მონაწილე პრეტენდენტის მიერ წარმოდგენილი სატენდერო წინადადება ძალაში უნდა იყოს 3 თვის განმავლობაში.
		+ ტენდერი ჩატარდება ორ ლოტად:
		+ ლოტი1: სს „სადაზღვევო კომპანია იმედი ელის“ ოფისების დალაგება დასუფთავების მომსახურების შესყიდვა;
		+ ლოტი2: სს „სადაზღვევო კომპანია ალდაგის“ ოფისების დალაგება დასუფთავების მომსახურების შესყიდვა;
		+ პრეტენდენტი პასუხისმგებელია შერჩევის პროცესის დასრულებამდე შეინარჩუნოს მათ მიერ მოწოდებული შემოთავაზების კონფიდენციალურობა.
		+ პრეტენდენტის მიერ სატანდერო წინადადება სს „სადაზღვევო კომპანია იმედი ელს“ ეგზავნება ელექტრონული ფოსტის, შემდეგ მისამართზე:

Tenders\_imedil@imedil.ge / tbochorishvili@imedil.ge / obregadze@imedil.ge

\* გთხოვთ სრულად წარმოადგინოთ მოთხოვნილი სატენდერო დოკუმენტაცია

კითხვების არსებობის შემთხვევაში გთხოვთ დაუკავშირდეთ თეიმურაზ ბოჭორიშვილს ელ. ფოსტის შემდეგ მისამართზე tenders\_imedil@imedil.ge / tbochorishvili@imedil.ge ან ტელ: 577552200

გთხოვთ შემოთავაზებაში სრულად შეავსოთ ყველა დანართი.

1. **შემოთავაზება**

შერჩევა ტარდება: სს „სადაზღვევო კომპანია იმედი ელის“ და სს „სადაზღვევო კომპანია ალდაგის“ ოფისების დალაგება დასუფთავების მომსახურების შესყიდვაზე, დანართი 1 -ით განსაზღვრული სპეციფიკაციების შესაბამისად.

შემოთავაზება უნდა მოიცავდეს:

1. სრულყოფილად შევსებულ დანართებს
2. ანგარიშსწორების პირობას.
3. **კრიტერიუმები და საკვალიფიკაციო მოთხოვნები**

**პრეტენდენტ/ებ/ი შეფასდებიან შემდეგი კრიტერიუმების მიხედვით:**

* მომსახურების ფასი
* კომპანიის გამოცდილება
* გადახდის პირობა

შერჩეული პრეტენდენტი ვალდებულია წარმოადგინოს შემდეგი დოკუმენტაცია:

1. ამონაწერი სამეწარმეო და არასამეწარმეო (არაკომერციული) იურიდიული პირების რეესტრიდან;
2. ცნობა საგადასახადო ორგანოებიდან ბიუჯეტის წინაშე დავალიანების არ არსებობის შესახებ;

დოკუმენტაციის მომზადების თარიღი წინ არ უნდა უსწრებდეს, დოკუმენტების წარდგენის მოთხოვნას 5 კალენდარულ დღეზე მეტი ვადით;

სს „სადაზღვევო კომპანია იმედი ელ“ საკვალიფიკაციო დოკუმენტაციაში არსებულ ინფორმაციაზე დაყრდნობით უფლებამოსილია მოახდინოს შერჩეული პრეტენდენტის დისკვალიფიკაცია თუ:

1. პრეტენდენტი ირიცხება მოვალეთა რეესტრში;
2. საგადასახადო ორგანოების მიერ პრეტენდენტის ქონებაზე დადებულია საგადასახადო გირავნობა/იპოთეკა;
3. რეგისტრირებულია ყადაღა პრეტენდენტის ქონებაზე;
4. დაწყებულია პრეტენდენტის რეორგანიზაცია, ლიკვიდაცია ან გადახდისუუნარობის საქმის წარმოება.
5. **პასუხიმგებლობა**

ტენდერში გამარჯვებულ პრეტენდენტთან დაიდება ერთ წლიანი ხელშეკრულება, რომლის ერთერთი მუხლი ჩამოყალიბდება შემდეგი რედაქციით:

„ მიმწოდებელს შეკვეთის მიწოდების ვადების დარღვევისთვის მომწოდებელს სს „სადაზღვევო კომპანია იმედი ელის“ / სს „სადაზღვევო კომპანია ალდაგის“ სასარგებლოდ დაეკისრება პირგასამტეხლო – სახელშეკრულებო ღირებულების 0,5%–ის ( ნული მთელი ხუთი მეათედი პროცენტის) ოდენობით ყოველი სრული და არასრული ვადაგადაცილებული დღისათვის.“

1. **სხვა**
	1. კონფიდენციალობა

შერჩევის პროცესის მსვლელობის დროს პრეტენდენტ/ებ/ს უფლება აქვთ მოითხოვონ მათთვის საჭირო ინფორმაცია. პრეტენდენტი პასუხისმგებელია სს „სადაზღვევო კომპანია იმედი ელის“ მიერ მიწოდებული ინფორმაციის კონფიდენციალურობაზე, როგორც შერჩევის პროცესის მსვლელობის, ასევე მისი დასრულების შემდეგ მიუხედავად ტენდერის შედეგებისა.

კომპანიამ სატენდერო წინადადებასთან ერთად უნდა გამოაგზავნოს შევსებული და შესაბამისი უფლებამოსილი პიროვნების მიერ ხელმოწერილი შეთანხმება კონფიდენციალურობაზე.

1. **დანართი**

დანართში წარმოდგენილია სატენდერო პაკეტის შემდეგი სახის დოკუმენტაცია :

* **დანართი 1 (ფიალიალებისა და სერვის ცენტრების და მოთხოვნილი მომსახურების ჩამონათვალი)**
* **დანართი 2 (დასუფთავების ინსტრუქცია)**
* **შეთანხმება კონფიდენციალურობაზე**
* **ინფორმაცია პრეტენდენტის შესახებ**
* **შემოთავაზების ფორმა**